Personlig rapport for: ISFP



**Indhold**

JTI typologi **3**

Stærke sider ved din dominante funktion (F*i*) **3**

Stærke sider ved dine præferencer **4**

Generelle egenskaber ved dine præferencer **5**

Til eftertanke **6**

Din undertrykte funktion (T*e*) **7**

Kommunikation **7**

Læringsstil **8**

Karriere **8**

Arbejdsstil **9**

Trivsel og "succes" **10**

Arbejdsmiljø **11**

En lille bøn for ISFP’eren **11**

Du kan dække rollen som: Samspilsforvalter **12**

Du kan dække rollen som: Informator **13**

Du kan dække rollen som: Kvalitetssikrer **14**

Teamadfærd **15**

|  |
| --- |
| JTI typologi for: **ISFP** |
| **Reflekteret og procesrettet,** **praktisk, menneskeorienteret type** |

**Introvert (I) -** reflekteret

 **Sansende (S) -** praktisk

 **Følende (F) -** menneskeorienteret

 **Opfattende (P) -** procesrettet

Du baserer din opmærksomhed på sansefunktionen (S) og vurderinger på følefunktionen (F). Derfor foretager du dine vurderinger og beslutninger ved at tage subjektiv, personlig stilling (F) til de konkrete fakta, som du observerer (S). Som SF- person er du mere interesseret i fakta om mennesker end om ting. Følefunktionen bruges som et "måleredskab" til at afgøre, hvad der har betydning for dig selv eller andre mennesker.

Præferencernes rækkefølge:

 1. Fi

 2. Se

 3. Ni

 4. Te

Stærke sider ved din dominante funktion (F*i*)

Din dominante funktion (nr. 1) er følelse (F), som er den funktion, som er mest foretrukken og dominerende hos dig. Som introvert føler (Fi) vil du gerne holde dine personorienterede værdier og tanker for dig selv, og du foretrækker at bruge dette mest i din "indre verden" af egne tanker. Fordi du sjældent viser din dominante funktion til andre mennesker, bør du være opmærksom på, at ikke alle er klar over og kan sætte pris på dine stærke sider og begavelser fra den dominante funktion, før de lærer dig ordentligt at kende. Med følelse (F) som dominant funktion vil du kunne have flere af følgende stærke sider:

* er dygtig i indlevelse og forståelse af andre mennesker
* kan forudsige, hvordan andre vil reagere
* giver plads for formidlende omstændigheder
* er opmærksom på værdier
* værdsætter det, som hver enkelt person bidrager med

Din støttefunktion (nr. 2) er sansning (S), som du bruger til at skaffe de fakta til veje, som du behøver for at foretage dine person- og værdibaserede vurderinger. I tillæg er den med til at skabe balance i din personlighed, ved at den er ekstrovert (Se). Da det er mere naturligt for dig at vise din ekstroverte støttefunktion, kan andre kende dig bedre gennem denne funktion.

Stærke sider ved dine præferencer

Som ISFP’er har du din styrke i at fokusere og bruge din energi på egne tanker og ideer (I). Du kan lide at arbejde alene og kan koncentrere dig i lang tid med det, du er i gang med. På baggrund af dette kan du udvikle dine færdigheder ved at gå i dybden eller ved at oprette spidskompetence inden for et bestemt område. Du tænker tingene nøje igennem, før du handler, og tænker på principper, som har konsekvenser for situationen. Du foretrækker og bruger skriftlig information som kommunikation. På baggrund af din rolige holdning kan du virke beroligende på omgivelserne.

Med din præference for sansning (S) fokuserer du på fakta og det, som sker her og nu, og er dermed opmærksom på detaljerne i enhver situation. Du stoler på din erfaring og finder ud af, hvordan ting kan gøres på den mest effektive måde, ud fra den erfaring du har. På baggrund af dette kan du føre en ide over på det praktiske plan.

Færdigheder med følelse (F) er, at du anvender en beslutningsproces, hvor du bruger værdier og overbevisning for at drage konklusioner. Du vil vide værdien af et alternativ, og hvordan dette vil påvirke andre mennesker. Du ser på ideer og produkter med et positivt sind og tjekker dine objektive data med dine værdier – hvad du selv eller andre kan lide eller ikke kan lide. Hvilken effekt, beslutninger har på mennesker, er vigtigt for dig, og du forsøger at skabe en harmonisk stemning, hvor mennesker kan vokse og bruge deres talenter og færdigheder.

Ved hjælp af opfattelse (P) organiserer du dit liv i den ydre verden på en spontan og fleksibel måde, hvor du har evne til at tilpasse dig situationen. Du kommunikerer en rolig og åben holdning og samler på de data, du behøver for at tage en beslutning. Ofte kan du udsætte en beslutning for at samle på mere information. Du har stor arbejdskapacitet, når det gælder, og får energi, når uventede ting dukker op.

|  |  |
| --- | --- |
| I | **S** |
| * Fokuserer og bruger din energi for at få egne tanker og ideer frem
* Virker beroligende på andre.
* Tænker ting nøje igennem, før du siger noget og handler
* Kan koncentrere dig i lang tid med det, du er i gang med
* Udvikler færdigheder og kundskab ved at gå i dybden eller ved at oprette spidskompetence inden for et bestemt område
 | * Fokuserer på fakta og det, som sker her og nu.
* Er opmærksom på detaljer.
* Er dygtig til at anvende den praktiske erfaring, som du har.
* Er dygtig til at føre en ide over på det praktiske plan.

  |
| F | P |
| * Anvender værdier og overbevisning, når du beslutter
* Er optaget af, hvordan beslutninger påvirker andre mennesker
* Tjekker saglige og objektive data med dine værdier
* Behandler mennesker med varme og sympati
* Lægger vægt på at forstå menneskers behov og skabe harmoni
 | * Er spontan og fleksibel
* Er dygtig til at tilpasse dig det, der sker undervejs
* Har stor arbejdskapacitet, når det gælder
* Har en åben holdning til det, der sker
* Er dygtig til at samle på information over tid, før beslutninger tages

  |

Generelle egenskaber ved dine præferencer

Som ISFP’er er du venlig, betænksom, medfølende, loyal og fredelig, fordomsfri og fleksibel i din fremtræden, specielt over for de, som har problemer eller har det vanskeligt. Du arbejder for at undgå konflikter, er fleksibel og åben. Du er vældig samvittighedsfuld og trofast over for opgaver og pligter, som er relateret til mennesker og ting, som du bryder dig meget om. ISFP’ere har en tendens til at undervurdere sig selv. Det, du gør godt, tager du som en selvfølge og kan dermed være den mest beskedne af alle typerne.

Du er ofte stille og rolig, og du har ofte en meget personlig tilnærmelse til livet. Du bedømmer alt efter dine egne inderste ideer (I) og dine personlige vurderinger. Du har ofte stor menneskelig varme men vil måske ikke vise dette, før du kender en person meget godt.

Først og fremmest er du interesseret i den virkelighed, som du oplever gennem sansning (S), både gennem indre og ydre sanser. Du sætter sædvanligvis pris på nuet og kan ikke lide at få det ødelagt ved at skynde dig med at få ting gjort. Du er dygtig til at sætte pris på områder, hvor smag, sans for det smukke og proportioner er vigtige. Du har måske en speciel kærlighed til naturen og er glad for dyr. Du udmærker dig gerne ved faglig dygtighed, og det arbejde, du laver med dine hænder, er ofte mere vellykket og mere veltalende end dine ord.

Som ISFP’er holder du ofte din varme side indvendigt, omtrent som en pelsforet kåbe (Fi). Når du bryder dig om nogen, bryder du dig rigtigt meget om dem, men du viser oftest dine følelser gennem gerninger snarere end gennem ord. Du holder dig til dine værdier med lidenskabelig overbevisning, men du kan blive påvirket af en person, som du bryder dig rigtig meget om. Selv om det er den indre loyalitet og ideerne, som styrer dit liv, synes du gerne, at dette er det vanskeligste at snakke om. Du udtrykker sjældent dine dybeste følelser. Din indre ømhed skjuler du ofte med en stille reserverthed. De mennesker, som du priser, og som du bedst kan lide, er dem, som tager sig tid til at forstå dine værdier og de mål, du arbejder mod.

Du har intet stort ønske om at imponere eller dominere. I det daglige er du tolerant, åben, fleksibel og tilpasningsdygtig (P), men hvis en af dine indre loyaliteter bliver truet, vil du ikke give dig det mindste. Hierarki og autoritet i al almindelighed bliver i bedste fald tolereret for den tilstand af frihed, som de skaber, og resultatet er ofte små øer af aktivitet omgivet af et meget løst netværk af støttende service. Formelle systemer kan du ikke særlig godt lide, og du anser dem faktisk som unødvendige. Du kan lide spænding og er ikke bange for at tage en chance, så der er i og for sig ingen ting ved forandringer, som skræmmer dig eller ses på som ødelæggende eller truende.

Som ven og kammerat vil du være venlig og generøs, specielt mod dem du bryder dig om. Selv om du er noget reserveret, vil du kunne trives sammen med de fleste typer, specielt hvis de deler dine interesser. Siden du lægger vægt på frihed, plads og uafhængighed, vil du trives bedst sammen med dem, som respekterer dig for det. Personer med stærk J-præference vil du have mindre tålmodighed med.

I et parforhold vil du ofte have varme og beskyttende følelser for din partner, selv om det ikke altid opleves sådan for denne. Du vil tage forholdet seriøst og forsøge at skabe et livslangt forhold. Du har brug for positiv tilbagemelding og ros for at være glad og trives med dig selv. Siden du har let ved at holde dine følelser for dig selv, vil dette kunne være genstand for problemer med kommunikationen over tid. Specielt ved konfliktsituationer har du let ved at blive såret og tage konflikter personligt.

Som ISFP’er vil du trives med forældrerollen og oprette varme bånd til dine børn, helt fra de er små. Du behandler børnene som selvstændige individer og ønsker ikke at være kontrollerende. Siden du har et lille barn i dig, vil du trives godt med at lege sammen med dine børn. At lege med udendørs aktiviteter eller med dyr vil ofte foretrækkes. Siden du ikke foretrækker så meget struktur, kan du få vanskeligt ved at være disciplineret og sætte grænser over for dine børn.

Til eftertanke

* Kan være for tillidsfuld og godtroende
* Kan godtage information for let uden at vurdere det ordentligt
* Kan være overdrevent selvkritisk
* Værdsætter måske ikke egne ideer og præstationer
* Udøver måske ikke berettiget kritik mod andre
* Kan være for lidt direkte i kommunikationen med andre
* Ser måske ikke ud over ”her og nu”-situationen og forstår dermed ikke den fulde sammenhæng
* Kan let blive såret og trække dig tilbage

Med støttefunktionen ekstrovert sansning (Se) kan du føle, at der er for stor afstand mellem de ideer, du har, og hvad du selv kan bidrage med. Derfor er det vigtigt for dig at finde praktiske måder, hvorpå du kan få udtrykt dine ideer. Hvis ikke, vil du bare drømme om det umulige og opnå meget lidt. Såfremt du ikke finder nogen måder, hvorpå du kan klare at give udtryk for dine ideer, kan du blive meget følsom og sårbar (Fi). Dette kan gøre, at du får en dårlig og svindende selvtillid til dig selv. Denne følelse af utilstrækkelighed kan af og til blive en byrde for dig. Dette kan være tilfældet, selv om du er lige så effektiv som andre. Faktisk har du enormt meget at give. Det, du har behov for, er at finde det sted, hvor du kan give dit bidrag, og hvor du er ønsket i forhold til verden omkring dig.

Med den undertrykte funktion ekstrovert tænkning (Te) kan du få problemer og dermed trække dig tilbage, når du bliver presset til at være analytisk og udtrykke dig med det samme.

Under jobinterviewet kan du opleves som for stille og rolig og ikke særlig villig til at sælge dine stærke sider. Det vil være en fordel, hvis du i interviewet hæver stemmen og sælger dine stærke sider.

Understreg, hvilket bidrag du kan komme med til organisationen, og få frem, hvordan dine menneskelige færdigheder kan bidrage og påvirke resultatet i jobbet. Hvis du bliver stresset, kan du føle dig overvældet, og du kan undgå at tjekke fakta og realiteterne ved jobbet.

Din undertrykte funktion (Te)

Din undertrykte og mindst foretrukne funktion (nr. 4) er den modsatte af din dominante, foretrukne funktion. Den fungerer ubevidst og primitivt, fordi den ofte er sparsomt udviklet og uvant for dig. Den undertrykte funktion aktiveres af træthed, stress, beruselse eller en hvilken som helst situation, hvor tilliden til din dominante funktion svækkes. Når du er ude af balance, bliver du også let sårbar. Ofte giver den undertrykte funktion en kraftig udløsning af følelser eller emotioner, og du oplever, at du kan blive utryg og humørsyg. Når din undertrykte funktion gør dig usikker, kan du reagere på en måde, der kan opleves, som om du sender "tyrannen" i dig ud for at forsvare dig.

Når din undertrykte funktion er virksom, er det vanskeligt for din dominante funktion at fungere. Ideer, tanker og følelser, som kommer til overfladen, bliver ikke forankret i virkeligheden, og du er heller ikke tilgængelig for en fornuftig diskussion med andre mennesker.

Observer, hvordan du forholder dig til andre, når du er udkørt, stresset eller træt, og forsøg at få et mestringsforhold til din undertrykte funktion. Ved at kende til din egen "tyran" kan du se humoristisk på den, når den opstår. Forståelse for egen "tyran" fører også til, at du bliver mere fortrolig med "tyrannen" hos andre mennesker. Dermed vil du ikke tage det så personligt, når andre bruger deres "tyran" mod dig.

Eftersom tænkning (Te) er din undertrykte funktion, vil du kunne:

* blive hyperkritisk
* blive kritisk over for andre
* finde fejl ved næsten alt
* være overdrevent dominerende
* tage ledelsen uden at lytte til andre
* komme med fejlagtige konklusioner af andres fejl

Kommunikation

Som ISFP’er vil du sædvanligvis kommunikere på en rolig og venlig måde, og du foretrækker at fokusere på tryghed og loyalitet (IT). Sædvanligvis holder du energien og begejstringen for dig selv, når du fokuserer på egne ideer og tanker (I). Du har din styrke i at tænke dig til klarhed og præsenterer konklusioner, som er gennemtænkte på forhånd. Du tænker længe, før du svarer, og du kan nogle gange have behov for hjælp til at komme på banen. Du foretrækker gerne at præsentere budskabet skriftligt frem for mundtligt, og når du snakker, foretrækker du helst at snakke én til én.

Med din præference for sansning (S) bruger du dine erfaringer som baggrund, når du skal illustrere en sag, og du ønsker at se praktiske og realistiske brug og anvendelser. Ofte henviser du til konkrete eksempler, når du kommunikerer. Du ønsker at få fakta og beviser på bordet med det samme, kan lide, at forslag er direkte og gennemførlige, og er optaget af at følge en fastsat fremdriftsplan.

Ved hjælp af følelse (F) kan du ofte udtrykke dig engageret og udtryksfuldt, og du værdsætter andre i samarbejde og kommunikation. Du værdsætter logik, men ikke uden at man tager personlig stilling til en sag. Du overbevises af information, som bliver givet med en personlig, entusiastisk tone, og af det som føles "rigtigt for mig". Værdien af et alternativ er vigtig, og hvordan det vil påvirke andre mennesker. På baggrund af dette vil du ofte respektere personlig autoritet. Du vil være venlig og social, når du snakker, og du vil have sammenhæng i eget værdisystem. Medfølelse er vigtigt, og logik og objektivitet betragter du helst som noget, der kan værdsættes.

Med præference for opfattelse (P) fokuserer du på processen, det vil sige vejen mod målet, og du snakker om alternativer og muligheder. Du fremlægger ofte dine synspunkter som foreløbige og som genstand for bearbejdning. Du er villig til at diskutere planer, men du kan ikke lide tidsfrister. Du forventer også, at andre kan tilpasse sig den aktuelle situation og kan lide overraskelser og det at tilpasse sig situationen.

Læringsstil

Som ISFP’er lærer du sædvanligvis bedst ved hjælp af konkret erfaring og praktisk handling i mellemmenneskelige forhold. Du lytter gerne til, hvad andre mennesker har at sige, observerer ud fra en følelsesmæssig opfattelse af situationen her og nu, men kan bedst lide at arbejde alene. Hvis du har en sensitiv lærer, vil dette være bedst for din læresituation.

Med præference for introversion (I) lærer du bedst gennem ro og mulighed for at arbejde alene. Du lærer bedst ved at tænke, før du snakker, og tænker dig til klarhed og gennemtænkte konklusioner. I tillæg lærer du godt gennem skriftlig information og foretrækker skriftlige prøver frem for mundtlige.

Med præference for sansning (S) lærer du bedst ved at begynde med brikker for senere at få helheden ind. For meget generel information på en gang forstyrrer dig. En trinvis og systematisk fremgangsmåde fungerer altså bedst for dig. Du har behov for at se konkrete fakta, som f.eks. tal, navn, data osv., og har relativt god hukommelse for fakta- og terpestof. Såfremt du kan se den praktiske nytteværdi her og nu, af det du lærer, vil du have god nytte af det i en læresituation. Dine kreative styrker ligger sædvanligvis inden for rammen af det, du er i gang med.

Med præference for følelse (F) lærer du bedst gennem at vide, hvad der er rigtigt og forkert ved det, du er i gang med. Du har behov for at vide, hvordan dette kan påvirke dig selv eller andre mennesker. I en læresituation er forholdet til kammerater og lærer vigtigt, og du har behov for at få godkendelse og accept fra disse for at trives og lære bedst muligt. Gruppearbejde vil du trives med, specielt hvis du kan få lov at anvende dine evner til at inspirere andre i gruppen.

Med præference for at organisere din livsstil på en åben og spontan måde (P) lærer du bedst gennem at have variation i præsentationen af lærestoffet. Rutine i præsentationen kan du ikke lide. Hvis du kan få lov at være spontan og nysgerrig og følge dine egne impulser, vil dette være til fordel for din læresituation. Ofte starter du langsomt, når du skal lære noget, men du arbejder hurtigt, når du først er startet.

Karriere

Kendskab til egne præferencer kan være til hjælp og nytte, når du skal vælge karriere. Forskning viser, at tilfredsstillelse i arbejdslivet afhænger meget af, om du får mulighed for at bruge dine præferencer. Hvis dine arbejdsområder hovedsageligt indeholder den type oplevelser, som du naturligt foretrækker ud fra dine præferencer, vil du sædvanligvis håndtere arbejdet bedre og finde det mere tilfredsstillende. Hvis dine arbejdsområder hovedsageligt har brug for den måde at tage beslutninger på, som er naturlig for dig, vil dine beslutninger oftest blive bedre, og de vil blive taget med større sikkerhed.

Alle dine præferencer er vigtige for din karriere. De to midterste bogstaver i din typebetegnelse (S og F) betyder enormt meget, når det drejer sig om, hvilket arbejde du vil udføre bedst og have mest glæde af. Hvordan du går frem i dit job, vil i høj grad blive afgjort af din P-præference. Hvilken slags arbejde du bedst vil kunne lide inden for et specielt område, vil kunne afhænge af din I-præference, som handler om, hvor du henter og bruger din energi.

Arbejdsstil

Som ISFP’er vil din arbejdsstil være præget af dine gode evner til at vise aktivitet og handlekraft og til at gøre de rigtige ting til rette tid. Du har stor ansvarsfølelse og er præget af loyalitet og virkelyst. I tillæg søger du forandring og variation, og du er ikke så vældig tidsbundet (SP).

Du kan lide ro og koncentration, når du skal udføre arbejdsopgaver, og kan godt arbejde alene (I). Arbejdsopgaverne må gerne være langvarige, og du ønsker at udføre dem uden afbrydelse. Du kan f.eks. ikke lide at blive afbrudt af telefoner eller andre, som forstyrrer din koncentration. Før du handler, kan du lide at tænke meget og længe. Du er interesseret i ideerne, tankerne og fakta bag jobbet, og du udvikler egne ideer ved at tænke selv. Ulempen er, at du kan miste muligheder, fordi du ikke er særlig villig til at indgå i netværk, som senere kan bruges.

Med din præference for sansning (S) kan du lide at bruge erfaring og kendte metoder til at løse problemer – du kan bedre lide at bruge det, du har lært, end at lære noget nyt hele tiden. Praktisk arbejde foretrækkes gerne.

Med præference for følelse (F) kan du lide arbejdsopgaver, hvor du kan bruge værdier og overbevisning for at drage dine konklusioner, som fører til, at der bliver taget vare på mennesker. Med blikket rettet mod underliggende værdier lader du ofte beslutninger påvirkes af det, som du selv og andre kan lide eller ikke kan lide. Du vil gerne være forstående og sød, og du kan ikke lide eller undgår at sige noget ubehageligt. Harmoni er vigtigt for dig. Du har derfor tendens til at være meget forsigtig med andres menneskers følelser. Ulempen er, at du kan være for optaget af, hvad andre ønsker, og kan lade være at overveje de logiske konsekvenser af hvert alternativ.

Med ønske om at organisere dit liv på en åben og fleksibel måde (P) tilpasser du dig let ændringer og føler dig snarere fastlåst, når ingenting forandrer sig. Du kan lide at have en åben mulighed for ændringer i sidste øjeblik og kan med dette have en tendens til at udsætte beslutninger eller ting, du ikke kan lide, i jagten på flere muligheder. Vær opmærksom på, at du kan starte med for mange projekter, og du kan dermed have vanskeligt ved at blive færdig med dem.

I en karrieremæssig sammenhæng har du måske ikke nogen handlingsplan for at nå målene, og du handler måske ikke specifikt for at nå målene.

***Potentielle styrker***

* Dygtig, når folk skal overbevises på en
* varsom måde
* Håndværksfag
* Tilpasningsdygtig
* Dygtig med mennesker
* Kan skabe enighed

Trivsel og "succes"

**SF** Arbejde, som omhandler konkrete fag, hvor personlig varme og betænksomhed kan bruges effektivt i konkrete situationer for mennesker – f.eks. sundhedsomsorg, humanitært arbejde, religiøst arbejde, hjælpetjenester, undervisning (af børn), service- og butiksfag, salg, kontorfag osv.

Som ISFP’er bliver du dobbelt så god, når du er i et job, som du tror på (F). Dette, fordi dine følelser gør, at du får mere energi til at udføre jobbet. Følelserne kan give dig et ekstra skub, som fører til, at du bliver "dobbelt så god". Du ønsker arbejdsopgaver, som giver dig frihed og rum til at arbejde med værdi- og personorienterede mål.

Du ser ofte øjeblikkenes behov (S) og prøver at imødekomme disse. Du ønsker, at det arbejde, du gør, skal bidrage til noget, som er af betydning for dig, for eksempel menneskelig forståelse, lykke, eller sundhed. Du vil gerne, at der skal være en hensigt med arbejdet i tillæg til lønningsposen, uanset hvor meget der er i lønningsposen. Du er perfektionist, når det er noget, du bryder dig alvorligt om, og du er specielt velegnet til arbejde, som kræver stor hengivenhed og meget tilpasningsdygtighed (P).

Du værdsætter dygtighed, uanset af hvilken type. Selve arbejdet kan dermed have en speciel kvalitet over sig, og du forventer konkurrence. Fællesskabet til ISFP’ere kan gå på tværs af positioner i organisationen.

***Kan lide arbejdsopgaver:***

* som er handlingsorienterede
* som er serviceorienterede
* hvor du kan vise dine egenskaber mere i handling end i ord
* hvor du kan få mulighed for ro og koncentration
* med praktisk vinkling
* hvor du kan være original og ukonventionel
* hvor du kan bruge erfaring og kendte metoder til at løse situationer og opgaver
* hvor du kan tage vare på mennesker

Arbejdsmiljø

Som ISFP’er vil du sædvanligvis foretrække et roligt og venligt arbejdsmiljø, hvor du kan samarbejde trygt og harmonisk med andre mennesker. Du foretrækker forudsigelige arbejdsopgaver og fremgangsmåder, hvor loyalitet bliver belønnet (IF).

Du ønsker mulighed for at kunne få plads og ro til at trække dig tilbage og bruge dine evner til at tænke og arbejde alene og koncentreret for at få løst dine opgaver (I). Du ønsker, at arbejdsmiljøet lægger vægt på arbejde, som omhandler brug af dine gode evner til observation af fakta, og detaljer, hvor du kan bruge dine etablerede og praktiske færdigheder (S).

Sædvanligvis ønsker du, at miljøet har interesser, som fokuserer på værdier og mennesker, og forventer arbejdsopgaver som i stor grad yder hjælp og service til mennesker, hvor du kan bruge dine mellemmenneskelige færdigheder og skabe trygge og gode samarbejdsforhold (F).

Du foretrækker i tillæg et fleksibelt arbejdsmiljø, hvor du kan anvende dine evner til at være åben, spontan og fleksibel. Du ønsker mulighed for frihed og variation, og hvor det er muligt at være med i processen undervejs i forskellige opgaver (P).

***Foretrækker et arbejdsmiljø***:

* som er stille og roligt
* som er tiltalende rent æstetisk
* med stabile og forudsigelige forhold
* med tryghed og harmoni
* med mulighed for at være uforstyrret
* med samarbejdsvillige mennesker, som uden store fagter glæder sig over deres arbejde
* hvor du kan gøre brug af etablerede og praktiske færdigheder
* hvor du kan bruge dine evner til at observere detaljer og fakta
* med mennesker, som passer sammen
* med høflig omgangstone
* som er menneskeorienteret
* som er service-orienteret
* som kan lide fleksibilitet

*I modsat fald vil du kunne demotiveres af arbejdsmiljø og arbejdsopgaver med for lidt mulighed for at kunne samarbejde trygt og roligt sammen med andre. Du vil kunne demotiveres, hvis der er for lidt mulighed for at kunne arbejde alene og koncentreret, med for meget fokusering på nye muligheder og et arbejdsmiljø med for lidt fokus på værdier og mennesker. I tillæg vil du kunne demotiveres, hvis der er for lidt frihed og fleksibilitet, og hvis du ikke kan være med i processen.*

En lille bøn for ISFP’erne

Herre, hjælp mig med at kæmpe for mine RETTIGHEDER (håber ikke, at du har noget imod, at jeg spørger)

|  |
| --- |
| Du kan dække rollen som: **Samspilsforvalter** |
| Vigtige egenskaber: | Loyal, støttende, personlige værdier er vigtige, markante synspunkter omkring, hvad der er rigtigt og forkert, arbejdsmotivation forankret i meningsfuldhed. |
| Generel adfærd: | Er med til at svejse teamet sammen, foretrækker en rådgivende rolle, kan være dygtig i forhandlingssituationer, har gerne stærke følelser, sindig, stærkt engageret i det, du tror på. |
|  | Du kan dække teamrollen **Samspilsforvalter**. Dette betyder, at du føler ansvar for at varetage og forædle fundamentet for teamets arbejde – de menneskelige, værdimæssige og materielle ressourcer, der gør målopnåelse mulig. Du fremtræder ofte som teamets/organisationens samvittighed. Du vurderer værdiforankringen af det arbejde, som teamet udfører, og du er observant på, hvordan de menneskelige og sociale aspekter bliver varetaget. Du er en god relationsbygger, ikke særlig optaget af det formelle hierarki, og arbejder gerne ”bag kulisserne” for at skabe en solid, fælles platform af værdier og godt samspil. Du har som regel klare synspunkter omkring, hvad der er rigtigt og forkert, og du er en god rådgiver og støttespiller når det gælder værdier og idealer. Du er altid villig til at hjælpe og er en enorm kilde til styrke og energi, når du har tro på det, som teamet gør. Fordi du er optaget af andres velvære, kan du nogle gange være i fare for at blive selvudslettende og undertrykke egne behov. På den anden side kan dine stærke værdistandpunkter og overbevisninger sammen med dit menneskefokus medføre, at du hårdnakket modsætter dig selv logisk set nødvendige ændringer, hvis du oplever, at ændringen går på tværs af det, du tror på, eller er på bekostning af menneskers behov og teamets harmoni. |

|  |
| --- |
| Du kan dække rollen som: **Informator** |
| Vigtige egenskaber: | Støttende, hjælpende, tolerant, informationssamler og -formidler, kan ikke lide tidspres, velorienteret, fleksibel.  |
| Generel adfærd: | Som regel ikke særlig pågående, bekymrer dig ikke så meget om tiden, kan lide at finde ud af ting, tolker sager personligt, har let ved at udsætte beslutninger. |
|  | Du kan dække teamrollen **Informator**. Dette betyder, at du søger, samler og formidler information. Du er fleksibel, åben og samarbejdsorienteret, og du bruger information og kundskab til at skabe sammenhæng og binde mennesker sammen. Du har antenner til at opfange stemninger i et team eller en gruppe, er dygtig til at se, hvilke behov hvert enkelt medlem har, og bidrager med indsigt for at skabe og opretholde et inspirerende og harmonisk arbejdsmiljø. Du motiverer andre gennem dit personlige engagement, din tilpasningsdygtighed, og en mild, støttende væremåde. Du anser teamets værdimæssige forankring for vigtig og kan derfor reagere negativt på rendyrkede logiske og analytiske ræsonnementer, som du oplever som upersonlige, kolde og sågar kyniske. Din åbne og informationssøgende holdning præger din arbejdsstil, sådan at dit fokus er på at søge stadig nye muligheder, sammenhænge og perspektiver snarere end at arbejde struktureret mod fastsatte mål. Sammen med din tålmodige og afventende indstilling gør dette, at du nogle gange kan opfattes som ustruktureret, ubeslutsom og langsom til at danne dig en mening. På samme tid kan du fremstå som urokkelig i sager, hvor din stærke værdiforankring bliver engageret. |

|  |
| --- |
| Du kan dække rollen som: **Kvalitetssikrer** |
| Vigtige egenskaber: | Interesseret i kontrol, detaljeorienteret, lille behov for kontakt med andre, inspektør af standarder og procedurer.  |
| Generel adfærd: | Kritisk over for unøjagtigheder, kræver respekt for regler, grundig og nøjagtig, stille og reflekterende, koncentrerer dig indgående om få sager ad gangen.  |
|  | **Kvalitetssikrere** koncentrerer sig om at arbejde i dybden med fakta og detaljer. De er pålidelige og samvittighedsfulde, har evnen til at holde kontrol og overblik med store mængder faktuel information, og kan koncentrere sig længe om en opgave. Kvalitetssikrere er velorganiserede og loyale, kan arbejde selvstændigt og er relativt lidt afhængige af kontakt med andre. Gennem grundige og reflekterede analyser tager de ansvar for, at arbejdet udføres nøjagtigt, som det skal, og de slipper ikke taget, før de er sikre på, at udførelsen er i overensstemmelse med de mål og standarder, der er sat. Kvalitetssikrere betragter regler og standarder som teamets og organisationens værktøj til at skabe effektivitet og kvalitet, og de arbejder derfor systematisk for at identificere og korrigere afvigelser.Kvalitetssikreres koncentration om nøjagtighed i fakta og detaljer og deres stærke loyalitet over for etablerede regler og procedurer medfører, at de nogle gange kan være i fare for at miste helheden af syne og komme til at fremstå som rigide og ikke særlig åbne over for nytænkning i forhold til et overordnet og langsigtet perspektiv. Endvidere gør kvalitetssikreres sagsorientering, kombineret med deres forkærlighed for dybde og refleksion, at de til tider kan blive opfattet som ikke særligt sociale og uvillige til at dele information med andre undervejs. |

|  |
| --- |
| **Teamadfærd** |
| Det vigtigste for dig, når du skal lede et teamarbejde, er at lytte til alle ideer og overtale de, som afviger, til at falde ind i rækkerne igen. Du leder gennem at skabe en generel accept for løsninger og gennem at lade andre tage ledelsen, så snart det er muligt. Du fremkommer med tanker, som afviger fra gruppens syn, men du lader alligevel flertallet råde.Dit vigtigste bidrag er at få andre til at samarbejde inden for systemet og arbejde med præcision og nøjagtighed. Du viser humor og engagement for opgaven og indsamler baggrundsinformation på en ansvarlig og systematisk måde.Du kan irritere andre teammedlemmer ved at være for ”sød” for ofte og ved at være overdrevent følsom og optaget af at skabe harmoni. Du kan også bagatellisere egne kvalifikationer og egen indsats.Du løser helst problemerne på tomandshånd, og du arbejder hårdt og er altid forberedt. Du præsenterer ideer på en forsigtig måde og lader andre følge dem op, og du viser sædvanligvis oprigtig interesse for andres synspunkter.Du kan blive irriteret på teammedlemmer, som snakker for meget, som afbryder andre, eller som ikke vil lytte til andre. Du kan heller ikke lide de, som snakker nedladende om andre eller deres ideer. Du kan også blive irriteret på teammedlemmer, som er selvcentrerede på bekostning af teamets opgaver og mål, eller som mangler sund fornuft. Mennesker, som ikke vil samarbejde eller udveksle vigtige oplysninger, står heller ikke i høj kurs.Du kan blive mere effektiv, hvis du kan komme med ubehagelige budskaber, når det er nødvendigt, og ikke tage andres bemærkninger personligt. Du bør også tage æren, når det er på sin plads. |